钦定古今图书集成/明伦汇编/官常典/第759卷 > 张梦镜〈子渐鸿 汉鸿 海鸿 宾鸿 蜚鸿〉
## 钦定古今图书集成/明伦汇编/官常典/第759卷 > 张梦镜〈子渐鸿 汉鸿 海鸿 宾鸿 蜚鸿〉

按《长乐县志》：“梦镜，字无垢。生平旷达高雅，乐群和易。
初以幼童补弟子员，累试冠庠，登岁进士。籍其子五
人，渐鸿、汉鸿、海鸿、宾鸿、蜚鸿，俱齐敏膺廪于庠，时人
有燕山之誉。年近六旬，侍养九十七寿母承顺无违。
母卒，服阕，始受平乐府经历，屡为上台所奖异。前后
委署昭平县及永安州事，有治声，升浙江盐运司判。”
会崇祯末溃乱，城陷，父子六人俱死国难，年六十七
岁。